User talk:మనోజ్ గంగపుత్ర

శ్రీరాంసాగర్ కాకతీయ కెనాల్ కట్ట పైన మరియు డ్యామ్ కు ఉన్న శ్రీ రామ్ సాగర్ అనే నేమ్  మళ్లీ మరమ్మత్తులు చేయాలి జై గంగపుత్ర✍️

Public issue
శ్రీరాంసాగర్ కాకతీయ కెనాల్ కట్ట పైన మరియు డ్యామ్ కు ఉన్న శ్రీ రామ్ సాగర్ అనే నేమ్  మళ్లీ మరమ్మత్తులు చేయాలి జై గంగపుత్ర✍️ మనోజ్ గంగపుత్ర (talk) 05:16, 31 May 2020 (UTC)

About
నా పేరు మనోజ్ గంగపుత్ర న్యూ వెల్మల్ గ్రామం సోన్ మండలం నిర్మల్ జిల్లా మనోజ్ గంగపుత్ర (talk) 14:06, 31 May 2020 (UTC)

Telangana fisher fish problem s
సముద్రంలో గంగలో చెరువులో దిగి కష్టపడి చేపలు పట్టుకొచ్చి అమ్ముతుంటే బేరాలు అడుగుతారు మేము ప్రాణాలకు తెగించి తీసుకు వచ్చింది మీరు బేరాలు అడగడానికి కాదు గంగపుత్ర కుల వృత్తి అంటే సమాజానికి చులకన అయిపోయింది మేము సముద్రం లో చెరువు లో గంగ లో దిగితే బయటకు వస్తాను రామ కూడా తెలియదు అయినా మేం బ్రతకడానికి మా కుల వృత్తి చేస్తున్నాం మేము చేపలు పట్టుకుని వస్తే 50 100 మీరు ఇలా బేరాలు ఆడుతుంటే మేము ఎలా బ్రతకాలి దయచేసి మన గంగపుత్రుల ఒకసారి ఆలోచించండి మనకు బేరాలు లేని చేపల అమ్మకం కావాలి జై గంగపుత్ర మీ మనోజ్ గంగపుత్ర✍️ మనోజ్ గంగపుత్ర (talk) 15:57, 31 May 2020 (UTC)

Pls publicity మనోజ్ గంగపుత్ర (talk) 00:46, 1 June 2020 (UTC)

గంగపుత్ర బెస్త గుండ్ల కులాల వివరణ ఎల్ ముత్తన్న గారు రచించిన
గంగపుత్ర యువకులారా! ఈ గూండ్లోడు ఎవడు? బెస్తోడు ఎవడు? కొంచెం ఓపిగ్గా చదవండి.

ఏదైనా ఒకటి తెలుసు కోవాలన్నా.. ఒక ఖచ్చితమైన అభిప్రాయానికి రావాలన్నా.. ముందుగా పూర్వాపరాలు తెలుసుకోవాలి. గుడ్డిగా అభిప్రాయ పడకూడదు కదా!

మన తాతలు, ముత్తాతలు ఎక్కువ మంది చదవలేదు. చదివినా కొందరు ఉత్తరాలు చదవడం వ్రాయడం వరకు, మరి కొందరు చాలా తక్కువ మంది పదవ తరగతివరకు పన్నెండవ తరగతి HSC‌ నేడు ఇది ఇంటర్.. బి ఏ ఎమ్ ఏ అరకొర చదివారు. భాషాశాస్త్రం తెలుగు భాషా చరిత్ర చదివి ఉంటే ఈ బెస్త, గూండ్ల పదాలు ఎలా పుట్టాయి? అనే వివరణ ఇచ్చి సమైఖ్యంగా నిలిచే వారేమో? మనల్ని నిలిపే వారేమో?

ఒక ఉదాహరణ చూద్దాం అవగాహన కోసం.

త్రిలింగ శ‌బ్దం నుంచి తెలుగు వ‌చ్చింద‌ని కొంద‌రు చెబుతారు. శ్రీశైలం, కాళేశ్వ‌రం, ద్రాక్షారామం మ‌ధ్య ఉన్న ప్రాంతాన్ని త్రిలింగ దేశంగా వ్య‌వ‌హ‌రించారు. త్రిలింగంలో ఉండే వాళ్ల‌ను తెలుగు వార‌ని వ్యుత్ప‌త్తిని రూపొందించారు.

మూల ద్రావిడ భాష‌లో తెళ్ అనే ధాతువు ఉంది. దీనికి స్ప‌ష్ట‌మైన‌, బుద్ధి గ‌ల‌, ప్ర‌కాశ‌మైన అనే అర్థాలు ఉన్నాయి. దీనికి గు అనే ప్ర‌త్య‌యం చేరి తెలుగు అయింద‌ని ఎక్కువ శాతం మంది భాషావేత్త‌లు అభిప్రాయ‌ప‌డ్డారు. విరుగు, క‌రుగు, గొడుగు ప‌దాల్లో గు ప్ర‌త్య‌యం ఉంది. దీనివ‌ల్లే తెలుగు అనే ప‌దం ఎలా పుట్టింది అనే దానికి చాలా మంది ర‌క‌ర‌కాల వ్యుత్ప‌త్తులు చెప్పిన‌ప్ప‌టికీ తెళ్‌+గు అనేదే తెలుగు అయ్యిందని భావిస్తారు

తెలుగు అనే ప‌ద‌మే వాడుక‌లో తెనుగు అయింది. ల కారం న కారం కావ‌డం, న కారం ల కారం కావ‌డం తెలుగు భాష‌లో అతిపెద్ద వ‌ర్ణ ప‌రిణామం. తెలుగు అనే పదం పుట్టుకకు కారణం, పదోత్పత్తి తెలుసుకున్నాం

ఈ గూండ్ల, బెస్త అనే పేర్లకు ఏంటీ సంబధం? అని చదవడం మానకండి. సంబధం ఉంది చదవండి.

మరో ఉదాహరణ

మనం రాముడు, కృష్ణుడు అంటాం మరి ఉత్తర భారతీయులు ఏమంటారు? రామ్, కృష్ణ్ అంటారు. మన తెలుగు భాషలో కొన్ని ప్రత్యయాలు ఉంటాయి "గు" లాగే "డు" అనే ప్రత్యం. ఈ డు అనే ప్రత్యయం చేరడంతో రామ్ కాస్త రాముడు అయ్యింది. కృష్ణ్ కృష్ణుడు అయ్యింది. భాషా పరిణామం, పదాల ఉత్పత్తి కొంచెం ఇప్పుడు అర్థమయ్యే ఉంటుందని అనుకుంటా.

సిరాజిల్ ఉస్సేన్ అనే అతను నూటాఒక్క ఏళ్ల క్రితం కులాల చరిత్ర వ్రాశారు ఆ పుస్తకం పేరు The castes and tribes in Nizams Domains. ఈ పుస్తకంలో మన భోయీ, బెస్త, గూండ్ల కులము గురించి వ్రాశారు. ఈ పుస్తకం లో ఉన్నది ఉన్నట్లుగా కే రాజనర్సయ్య అనే మన తోటి కులస్తుడు సమగ్ర గంగపుత్ర చరిత్ర పేరున యదాతదంగా అనువదించారు .ఆపై ప్రదేశ్ గంగపుత్ర సంఘం ఆవిర్భావం చేర్చారు. ఈ పుస్తకం గంగపుత్ర వెబ్‌సైట్‌లో ఉంది.

ఈ పుస్తకంలో బెస్త అనే పదం ఎలా వచ్చింది వ్రాశారు. ఒకటి భిహిస్తి (బెహస్తె)(water carriers) పార్శి పదము (Persian) నుండి బెస్త పదము వాడుకలోకి వచ్చిందని. ఇది హేతుబద్దమో కాదో తెలియదు.అలాగే మచిలి బేస్తే క్యా అని అడగడం వలన మై బేస్త మై బేస్తా అనడవల బెస్త అని వచ్చినట్లు కూడా ఒక వివరణ ఉంది. ఇది కూడా సబబుగా అనిపించదు. బెస్త అనే పదము దాని పుట్టుక ఎలా ఉన్నప్పటికి ఈ బెస్త, గూండ్ల జాతినంతా వందలాది ఏళ్ల క్రితం మత్స్యకారులు అని పిలిచింది వాస్తవం!

ఇక గూండ్ల అనే పద ఉదోత్పత్తిని కూడా నూటావొక్క ఏళ్ల క్రితం సిరాజిల్  హుస్సెన్ ఏ విధంగా తెలియజేశారో గమనించండి. గోదావరి నదీతీరంలో చిన్న చిన్న పిట్టె గూళ్ళు (గుడిసె) లాగ వేసుకొని నివాసం ఉంటూ చాపలు పట్టేవారు. గూళ్ళు వేసుకొని ఉన్నారు కాబట్టి వీరిని జనం గూళ్లవారు, గూళ్లోళ్ళు అని సంబోధించే వారు. అంటే పిలిచే వారు. భాషాపరిణామ క్రమంలో ఉశ్చారణలో ఈ గూళ్ళోళ్లు కాస్త గూండ్లోళ్ళు గా మారి గూండ్లోడు గూండ్లగా మారింది. ఈ వివరణ హేతుబద్దంగా ఉంది అని నా అభిప్రాయం!

ఇక్కడ మీరు గమనించాల్సింది తెలుగు భాషలో "ళ"(" ల") కారం "న" (న్) కారంగా మారడం అలాగే "న" కారం "ల" కారంగా మారడం తెలుగు అనే పదము ఉత్పత్తి ముందుగా తెలియ జేశాను ఇందుకే. .

నేను గంగపుత్రుల చరిత్ర వ్రాయాలని కొంత విషయ సేకరణ చేసినప్పుడు History of Orissa లో మన మత్స్యకారుడు రాజ్య స్థాపన చేశాడు. ఆ రాజ్యం రెండేళ్ళ కంటే ఎక్కువ నిలువలేదు (కారణం స్వంత ద్రోహులే అనుకుంటా) అలాగే 1. People of India 2. People of Andhra. 3. Southern history of India/ Edgar Thurston ఇలా కొన్ని పుస్తకాలు పరిశీలించడం జరిగింది. ఓపిక ఉంటే వాటిని చదవండి.

ఇక నేను అంతో ఇంతో తెలుగు భాషా శాస్త్ర చరిత్ర మరియు బాల వ్యాకరణం చదువుకున్నాను. నా అవగాహన మేరకు ఆలోచన మేరకు నా పరిశీలన మేరకు గూండ్ల అనే పద ఉత్పత్తి గుహుని నుండి కూడా పుట్టి ఉండాలి అని అనిపించింది ఎందుకంటే మన తెలుగు బాషలో " ఓళ్లు" "లోల్లు" అని చేరుతాయి. ఉదాహరణకు మా ఇంటి పేరు ఎల్లా! మీ ఇంటి పేరు ఏంది? అంటే మాతాతలు తండ్రులు ఎల్లోళ్లు ఎల్లోళ్లం అనే వారు. అలాగే మేకల అనే ఇంటి పేరు కలిగిన వాళ్ళను మేకలోళ్ళు‌ అని అలాగే వాలుగోటు వాళ్ళను వాలుగోటోళ్ళు, పూస వాళ్ళను పూసలోళ్ళు, గడ్డం గడ్డమోళ్ళు ..... ఇలా

సరె గుహుని వద్దకు వస్తే గుహుడు గుహుని సంతతి గుహుని పరివారం ఎలా పిలవబడుతారు? అనే ప్రశ్నకు సమాధానం, గుహునోళ్ళు గుహుని వాళ్ళు! ఎల్లా, ఎల్లోళ్ళు లాగా! మేకల మేకలోళ్ళు లాగా ...

గుహునోళ్ళు గూండ్లోళ్ళుగా ఎలా మారారు? చెప్పానుగదా తెలుగు భాషా పరిణామంలో ఒక అక్షరం లుప్తమవుతాయి అంటే అక్షరం మాయమై అంటే ఎగిరిపొయి ఆస్థానంలో ఉన్న అక్షరం రూపాంతరం చెందడం లేదా కొత్త అక్షరం చేరడం జరుగుతుంది. ఇది ఎవడు కాదనలేని సత్యం! ప్రాంతీయ యాస భేదాల వలన కూడా పదాలు రూపాంతరం చెందడం జరుగుతుంది. అలాగే ఇతర భాష మాట్లాడే వారి వలన కూడా పదాలు రూపాంతరం చెందడం జరుగుతుంది. ఉదాహరణకు వ్యాస పురి వ్యాసుడు నివసించడం చేత వచ్చిన పేరు. ఈ వ్యాస పురి కాస్త వాసర అయ్యింది మహా రాష్ట్ర ప్రజలచేత ఉచ్చారణ లో బాసర అయ్యింది. ఇది గమనిస్తే ... గుహునోళ్ళు ఇందులో "హు" లుప్తమై "నో"కాస్త "న్" గా మారి గున్‌లోళ్ళు అంటే గున్+ లోళ్ళు = గున్‌లోళ్ళు అన్నమాట! మీరు బాలవ్యాకరణం చదివితే "న్" కారం బిందువు అంటే సున్నాగా మారడం సులువుగా తెలుస్తుంది. అలాగే " డు" ప్రత్యయం గురించి మీకు ముందే చెప్పాను రామ్, రాముడు కృష్ణ్ కృష్ణుడులా  అలాగే గున్‌లోళ్ళు ఇది బహువచనం అదే ఏకవచనమైతే గున్‌లోడు. "న్" బిందువు (సున్నా అయితే) గా మారితే గుండ్లోడు గూండ్లోడు గూండ్ల ఇలా గుహుని నుండి గూండ్ల పదము పుట్టిందని భావించ వచ్చు. విరుద్ధంగా వాదించే వాళ్ళు భాషాశాస్త్రం, వ్యాకరణం చదువుకొని వాదించండి. నాతో కాదు మీలో మీరు. ఈ మాట ఎందుకంటున్నానంటే మూడేళ్ల క్రింద ఇదే వాదులాట గుద్దులాట ఆడినోళ్ళు రెండేళ్లకు మాయమయ్యారు. రెండేళ్ళ క్రిందోళ్ళు ఈ సంవత్సరం మాయం అయ్యారు. ఇప్పటోళ్ళు వచ్చే సంవత్సరం ఉండరు. వాట్సాప్ ఫేస్‌బుక్ లో గుద్దులాడుకోవడం అన్నిటికంటే గొప్ప దౌర్భాగ్యం గంపపుత్రులదే! పని తక్కువ ఒర్రుడెక్కువ! కొందరిలో బెస్త గూండ్ల చైతన్య సమితి అనే పేరు పెడితే నోటికొచ్చిందె మాట అన్నట్టు బెస్తోళ్ళకు + గూండ్లోళ్ఖకు పుట్టినోళ్ళ ఈ బెస్త గూండ్ల అని పరువు తీసుకున్నా దౌర్భాగ్యము మనదే. ... గంగపుత్రులదే!

నా అవగాహనలో గూండ్ల, బెస్తకు మరో ఉత్పత్తి నిర్మాణ క్రమము:- గంగపుత్రుల పనిముట్లు సన్నపువల, ఎదర్సొల, మానుకొల/ అనుకొల, పెద్దవల తోపెల, గుండువల/గుండొల మరియు గుత్ప!

వృత్తి వాచకంగా కులాలు, కులాల పేర్లు ఏర్పాడ్డాయని అందరు ఒప్పుకునే సత్యం! వృత్తి పరంగా వాడే పనిముట్ల ద్వారా కూడా కులాల పేర్లు పుట్టడం జరిగి ఉంటుంది అనే కోవాలోకి వెళితే గుండువల/గుండొల నుండి గూండ్ల పదము మరియు బెత్తహస్త నుండి బెస్త పదము కూడా పుట్టి ఉండవచ్చు అనే ఊహాప్రతిపాదన ( Hypothesis) పరిశోధకులు ఈ Hypothesis ద్వారానే పరిశోధన చేసి సిద్ధాంతాలు చేస్తారు. సిద్ధంతరీకరిస్తారు. గదా!

చాపలు పట్టే వృత్తిలో ఉండగానే సరిపోయిందా? అన్ని రకాల అతేరాలుండొద్దు! అనే మాట మన తాతల నోటి వెంట విన్నదే... ఇప్పటి బీటెక్కు ఎంటెక్కు పోరగాళ్ళు ఈ మాట విన్నారో లేదో? అతేరలు అంటే పనిముట్లు! సరే! నాటి కాలంలో సన్నపు వల అందరి దగ్గర ఉండేది కాదు. సన్నపువల ఖరీదైనదే కాదు అధిక శ్రమతో కూడుకున్నది. ఒక సన్నపు వల కట్టుకొనే సమయంలో పది పెద్దవలలు, పది మానుకొల/అనుకొలలు, పది ఎదర్సొలలు కట్టుకోవచ్చు అనే విషయ పరిజ్ఞానం దృష్టిలో పెట్టుకోవాలి. ఇది చాలా ఖరీదుకూడా.

ధన మూల మిదమ్ జగత్ అన్నారు. డబ్బు ఉన్నవాడు అన్ని వలలు కట్టుకునే వాడు. డబ్బు లేని వాడు పెద్దవల, మానుకొల/అనుకొల, గుండువల/గుండొల తో సరిపుచ్చుకునేవాడు. ‌వీటికి తోడు ఇంకొందరు ఎదర్సొల కలిగి ఉండేవారు. ఇక మరీ పేదవాడు పెద్దవల, గుండువల, తోపెల వద్ద ఆగిపోయేవాడు. ఇప్పుడు కచ్చులు, పాండ్రీలు. .  పూర్వ కాలంలో మొదట పెద్దవలలతో చేపలు పట్టి తరువాత మానుకొలతో  ఆతరువాత మానుకొలతో  అటుపిమ్మట మానుకొల + పెద్దవలతో అలా అలా ఎదర్సొల + మానుకొల  ఆ తరువాత సన్నపువల + ఎదర్సొలతో చాపలు పట్టాలని నియమం పెట్టుకునేవారు. అయితే గుండువలను అన్ని సమయములందు అనుమతించే వారు. ఇలా కొన్ని రోజులు అయ్యాక ఇక చివరలో అన్ని అతేరాలు వాడే విధంగా కట్టడి చేసుకునేవారు. ఈ సోది అంతా ఏమిటి? అని అనుకోకండి ఇక అసలు విషయానికి వస్తున్నా. గుండువల/ గుండొల కూడా మూడు నాల్గు రకాలుగా ఉండేది. రొయ్య దోయడానికి సన్నపుది పుడ్డపరకలు కొడిపెలు గురిజెలు పట్టడానికి ఎదర్సొల మాస్కలతో కట్టేవారు. మరొకటి మానుకొల మాస్కలతో కట్టినది ఇది పెద్దపరకలు, మొట్టపిల్లలు, గుడ్డిసచ్చలు, పాపెర్లు పట్టడానికి అనువుగా ఉండేది. గుండువల లేదా గుండొలను కాలువల్లో చెరువు నీటి తీరంలో మరియు మొలలోతు నీళ్ళలో ఉపయోగించే వారు. గుండువలను నీళ్లల్లో గబాలున బోర్లించి వెనువెంటనె గుండువలకున్న బద్దపై బలంగా అడుగులు పెట్టి పునికి చాపలు పట్టడంతో పాటు చెరువు నీటి తీరంలో ఒకచేత గుండువలను ఉంచి మరో చేత గుత్పతో ఒత్తుకుంటు వచ్చి అల గుత్ప గుండువల దగ్గరికి రాగానే లటుక్కున గుండువలను పైకెత్తి చాపలు పట్టేవారు. ఇక కాలువల్లో కూడా ఇదే విధంగా.. కాలువల్లో అయితే ఒడ్డుకు ఎండ్రికాయలు చేసే రంద్రాల్లో చేపలు దాక్కునేవి ఒక ప్రక్కన గుండువల పెట్టి ఈ రంద్రాల్లో గుత్పతో పొడుస్తూ ఒత్తుతూ చాపలు పట్టేవారు. నీటి దారకు కూడా గుండు వలను కట్టి ఉంచే వారు కాకపోతే ఈ గుండువల పొడువుగా ఉండేది. ముందు వెడల్పుగా ఉండి చివర కురచగా ఉండేది.

మన పేద మత్స్యకారుల వద్దకు వద్దాం పేద మత్స్యకారుడు తక్కువ ఖర్చుతో కూడిన గుండువల/గుండొలతో చాపలు పట్టాడు అనుకుందాం. తిరకాసు అంత ఇక్కడ పట్టుకుంటె .... డబ్బు ఉన్నోన్ని ఒక విధంగా పలకరిస్తాం ఏమీ లేనోన్ని ఒక విధంగా పలకరిస్తాం. ఇది యావత్ ప్రజలకున్న రోగం! , చులకనగా హేళనగా పద ప్రయోగం చేస్తాం గదా! ఈ కోవలోకి ఒక సారి తొంగి చూస్తే గుండొలతో చేపలు పట్టే వాడిని చులకన భావంతో పనిముట్టును కలిపి గుండొలోలలోళ్ళు ఏకవచనంలో గుండొలలోడా! గుండొలలోడు ఈ గుండొలలోడు పరిణామ క్రమములో గూండ్లోడు, గూండ్ల గా పరిణామం చెంది ఉండాలి. ఏదైనా ఉత్పత్తి చెందాలంటే కార్యా కరణములు ఉంటాయి. మన మత్స్యకారుడు (నిశాదుడు గుహుడు) ఈ గుహుని పరంగా చూసినా భాషా పరిణామంలో గుహుని పరివారం అంతా గూండ్ల అని భావించడానికి సహేతుకంగా ఉంది. అలానే సిరాజిల్ హుస్సేన్ అన్నట్లు గూళ్ళోళ్లు కాస్త గూండ్లగా మారి ఉండవచ్చు ఇది కూడా సహేతుకంగానే ఉంది. ఇందాక గుత్పతో వత్తుతు చాపలు పట్టడం అని అనుకొన్నాం గదా! గుత్ప అంటే ఏమిటి అది ఒక దుడ్డు కర్ర! కర్ర అంటే బెత్తం!, బెత్తమును హస్తమున ధరించినవాడు బెత్తహస్త! బెత్తహస్త అనేది సంస్కృత పదం. అటు గుండొలతో గూండ్ల అయి ఇటు (బెత్తము హస్తము కలిసి) బెత్తహస్తతో బెస్త ఏర్పడడానికి అవకాశం ఉన్నట్ల్టు భావించ వచ్చు కేవలం ఇది తెలుగు నేలకు పరిమితమైతే.నే! ఈ బెస్త అనే పదం ప్రఖ్యాతి గాంచిన పదం. Most familiar word బెస్త పదము! బెస్త పదము తమిళనాడు, కెరళ, కర్ణాటక మొదలగు రాష్ట్రాలలో వివిరివిగా ఉన్నది. గూండ్ల పదము గోదావరి పరివాహక ప్రాంతంలో ఉన్నది. మహరాష్ట్ర సరిహద్దుల నుండి భద్రాచలం ఇరుప్రక్కల వరకు గూండ్ల కులం కనిపిస్తుంది. భాష వాచ్యంగా, వృత్తి వాచ్యంగా, వృత్తి పనిముట్లు వాచ్యంగా గూండ్ల పదాన్ని నిర్వహించినట్లు బెస్త పదాన్ని నిర్వహించలేము. తమిళ, కెరళ, కర్ణాటక చరిత్ర కారులు అంటే బెస్తకుల చరిత్రకారులు వ్రాసినది ఉంటే పరిశీలించాలి. అప్పుడు బెస్తకు సంబంధించి ఒక నిర్ధారణకు రావచ్చు. పార్శి పదమైన "భిహిస్తి" పదం నుండి బెస్త పదము పుట్టి ఉంటే సందేహమే లేదు. ఇక్కడ మీరు ఉదయ్‌కిరణ్ అనే మన తోటి వాడు అనే అతన్ని అడిగి తెలుసుకొండి. హిందీ భాషలో గంగపుత్ర చరిత్ర వ్రాయబడిందని నా చెవులకు వచ్చింది. ఆ సమాచారం ఉదయ్‌కిరణ్ వద్ద ఉందని తెలిసి అడిగి విఫలయత్నున్ని అయ్యాను. ఏతావాత నేను చెప్పేదేమిటంటే రామాయణం, మహాభారతం, భాగవతంలో మత్స్యకారుడు అనే పదం ఉంటుంది తప్ప! బెస్తోడు, గూండ్లోడు అని ఎక్కడ ఉండదు. కాలాంతరంలో వ్రాసిన వ్యాఖ్యానాలలో బెస్త పదము కనిపించవచ్చు. ఇది సనకాలీనానికి సంబంధిత పదంగా గుర్తెరగాలి. వాల్మీకి గాని వ్యాసుడు కాని బెస్త అనే పదం ఉపయీగించాడా అనేదే ముఖ్యం! నిన్న మొన్నటి వ్యాఖ్యానాలలో వాడిన పదాలు ముఖ్యం కాదు. అని మరచిపోకూడదు. కన్‌క్లూజన్‌కు వస్తే ముందుగా మత్స్యకారుడు ఆ తరువాతే బెస్త,, గూండ్ల తెలంగాణలో. ఇంతకు మించి మరేదిలేదు. ఇంకా చూస్తే ఈ మత్స్యకారులను దాశుడు, మైనికుడు, పల్లెవాడు అని కూడా అంటారు., మన ప్రభుత్వ గెజిట్‌లో ఈ పేర్లు లేవు ఉంటే తెలపండి. నా సలహా ఏమిటంటే ఈ బెస్త, గూండ్ల అనే పదాల పీకులాట పక్కన పడేసి సంక్షేమ పరంగా ఆలోచించండి. హక్కుల రక్షణ పరంగా ఆలోచించండి. లేదా ఈ బెస్త, గూండ్ల పదాలను పట్టుకొని వేళ్లాడే బాపతయితే ఎలాగు గంగపుత్ర అనేది తగిలించుకున్నాము గదా! ఇదే ఇప్పుడు జనబాహుళ్యంలో familiar word గదా! బెస్త, గూండ్ల అనే పదాలను తెలంగాణ ప్రభుత్వ గెజిట్ లోంచి పీకి పారేయించుకొని కేవలం గంగపుత్రగా పిలిపించుకొని సావుండ్రి! ఈ బాధ్యత ప్రదాన సంఘాలది. దయచేసి నాతో వాద ప్రతివాదనలు చేయకండి! ఇలా చెప్పినందుకు నా సావు నన్ను సావనీయుండ్రి! మీ సావు మీరు సావుండ్రి! జై గంగపుత్ర! _ఎల్లా ముత్తన్న మనోజ్ గంగపుత్ర (talk) 04:14, 29 July 2020 (UTC)